CELEX: 62008CA0313
Language: sk
Date: 2009-05-19 00:00:00
Title: Vec C-313/08: Rozsudok Súdneho dvora (ôsma komora) z  19. mája 2009 — Komisia Európskych spoločenstiev/Talianska republika (Nesplnenie povinnosti členským štátom — Smernica 2003/58/ES — Právo obchodných spoločností — Doklady a údaje podliehajúce zverejňovaniu — Listy a objednávky — Sankcie — Neprebratie v stanovenej lehote)

4.7.2009   
            
            
               SK
            
            
               Úradný vestník Európskej únie
            
            
               C 153/15
            
         Rozsudok Súdneho dvora (ôsma komora) z 19. mája 2009 — Komisia Európskych spoločenstiev/Talianska republika
   (Vec C-313/08) (1)
   
   (Nesplnenie povinnosti členským štátom - Smernica 2003/58/ES - Právo obchodných spoločností - Doklady a údaje podliehajúce zverejňovaniu - Listy a objednávky - Sankcie - Neprebratie v stanovenej lehote)
   2009/C 153/29
   Jazyk konania: taliančina
   
      Účastníci konania
   
   
      Žalobkyňa: Komisia Európskych spoločenstiev (v zastúpení: E. Vesco a P. Dejmek. splnomocnení zástupcovia)
   
      Žalovaná: Talianska republika (v zastúpení: I. Bruni, splnomocnený zástupca, G. Fiengo, avvocato dello Stato)
   
      Predmet veci
   
   Nesplnenie povinnosti členským štátom — Neprijatie v stanovenej lehote všetkých ustanovení potrebných na dosiahnutie súladu s článkom 1 ods. 4, 5 a 6 smernice Európskeho parlamentu a Rady 2003/58/ES z 15. júla 2003, ktorou sa mení a dopĺňa smernica Rady 68/151/EHS v súvislosti s požiadavkami na zverejňovanie s ohľadom na určité typy spoločností (Ú. v. EÚ L 221, s. 13; Mim. vyd. 17/001, s. 304)
   
      Výrok rozsudku
   
   
               1.
            
            
               Talianska republika si tým, že v stanovenej lehote neprijala všetky zákony, iné právne predpisy a správne opatrenia potrebné na dosiahnutie súladu s článkom 1 ods. 4 až 6 smernice Európskeho parlamentu a Rady 2003/58/ES z 15. júla 2003, ktorou sa mení a dopĺňa smernica Rady 68/151/EHS v súvislosti s požiadavkami na zverejňovanie s ohľadom na určité typy spoločností, nesplnila povinnosti, ktoré jej vyplývajú z tejto smernice.
            
         
               2.
            
            
               Talianska republika je povinná nahradiť trovy konania.
            
         
      (1)  Ú. v. EÚ C 223, 30.8.2008.